|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| PROGRAM | BROJ UČENIKA | BROJ RAZREDA | PRVI STRANI JEZIK | IZBORNI PREDMET | FAKULTATIVNI  STRANI JEZIK | POPIS PREDMETA POSEBNO VAŽNIH ZA UPIS  ( VII. I  VIII. raz.  O.Š.) | PREDMET POSEBNO VAŽAN  ZA UPIS  ( po izboru škole) | NATJECANJE  IZ  PREDMETA PO  IZBORU ŠKOLE | DATUM PROVJERE STRANOG JEZIKA (za učenike koji ga nisu učili najmanje 4 godine u OŠ) |
| Prirodoslovno-  matematička  gimnazija | 144 | 6 | Engleski  jezik | Vjeronauk ili etika | Talijanski  jezik | Hrvatski jezik, Matematika, 1.strani jezik, Fizika,  Kemija | Biologija | Informatika | 13. 07. u 9.00 sati |

Na temelju članka 22. stavka 7. Zakona o odgoju i obrazovanju u osnovnoj i srednjoj školi (»Narodne novine«, broj 87/2008, 86/2009, 92/2010, 105/2010 – ispr., 90/2011, 16/2012, 86/2012, 94/2013, 152/2014, 7/2017, 68/2018 i 98/2019, 64/2020) i točke XV. Odluke o upisu učenika u prvi razred srednje škole u školskoj godini 2020./2021. (Narodne novine broj 62/2020)

**III. gimnazija, Split**

**Matice hrvatske 11**

**objavljuje**

**N A T J E Č A J**

**za upis učenika u prvi razred školske godine 2020./21.**

Rokovi za upis učenika u 1. razred: sukladno točkama X., XI. i XII. Odluke o upisu učenika u 1. razred srednje škole u školskoj godini 2020./2021.,

Elementi i kriteriji za izbor kandidata za upis u 1. razred srednje škole propisani su Pravilnikom

o elementima i kriterijima za izbor kandidata za upis u 1. razred srednje škole koji je donijelo Ministarstvo znanosti, obrazovanja i sporta (NN 49/2015) i Pravilnika o izmjenama i dopunama Pravilnika o elementima i kriterijima za izbor kandidata za upis u 1. razred srednje škole (NN 47/2017)

Provođenje upisa regulirano je Odlukom o upisu učenika u 1. razred srednje škole u školskoj godini 2020./2021. (NN 62/2020)

Pravilnik i Odluka objavljeni su na službenoj mrežnoj stranici Ministarstva i na mrežnoj stranici: [www.upisi.hr](http://www.upisi.hr)

Za upis u III. gimnaziju, Split boduje se:

1. **Zajednički** element

Prosjeci zaključnih ocjena svih nastavnih predmeta na dvije decimale u posljednja četiri razreda osnovnog obrazovanja i zaključne ocjene u posljednja dva razreda osnovnog obrazovanja iz nastavnih predmeta: hrvatski jezik, matematika, prvi strani jezik, fizika, kemija i biologija.

Na takav način moguće je steći najviše 80 bodova.

2. **Dodatni** element vrednovanja čine vrednovanje rezultata kandidata postignutih na natjecanjima iz znanja i u sportu.

Kandidati ostvaruju pravo na izravan upis ili na dodatne bodove na osnovi rezultata koje su

postigli na državnim natjecanjima u znanju iz nastavnih predmeta posebno značajnih za upis, te natjecanja iz znanja informatike, a koja se provode u organizaciji Agencije za odgoj i obrazovanje te na osnovi rezultata s međunarodnih natjecanja iz navedenih predmeta.

|  |  |
| --- | --- |
| **Rezultat državnog ili međunarodnog natjecanja u znanju** | Pravo na izravan upis  / Dodatni bodovi |
| **Prvo, drugo ili treće** osvojeno mjesto kao pojedinac u 5., 6., 7. ili 8. razredu osnovnog obrazovanja | Izravan upis |
| Prvo osvojeno mjesto kao član skupine u 5., 6., 7. ili 8. razredu osnovnog obrazovanja | 4 boda |
| Drugo osvojeno mjesto kao član skupine u 5., 6., 7. ili 8. razredu osnovnog obrazovanja | 3 boda |
| Treće osvojeno mjesto kao član skupine u 5., 6., 7. ili 8. razredu osnovnog obrazovanja | 2 boda |
| Sudjelovanje kao pojedinac ili član skupine u 5., 6., 7. ili 8. razredu osnovnog obrazovanja | 1 bod |

Kandidatima se vrednuju rezultati koje su postigli u posljednja četiri razreda osnovnog

obrazovanja na natjecanjima školskih sportskih društava koja su ustrojena prema Propisniku Državnog prvenstva školskih sportskih društava Republike Hrvatske. Pravo na dodatne bodove ostvaruju na temelju službene evidencije o rezultatima održanih natjecanja školskih sportskih društava koju vodi Hrvatski školski športski savez (HŠŠS).

|  |  |
| --- | --- |
| **Natjecanja školskih sportskih društava** | Dodatni bodovi |
| Prvo mjesto osvojeno kao član ekipe | 3 boda |
| Drugo osvojeno mjesto kao član ekipe | 2 boda |
| Treće osvojeno mjesto kao član ekipe | 1 bod |

**Kandidatu će se vrednovati isključivo jedno (najpovoljnije) postignuće na natjecanjima iz znanja i u sportu.**

3. **Poseban** element vrednovanja čini vrednovanje uspjeha kandidata temeljem odredbi članaka 19., 20. i 21. Pravilnika o elementima i kriterijima za izbor kandidata za upis u 1. razred srednje škole (NN 49/2015 i 47/2017).

Ukupan rezultat kandidata utvrđuje se na temelju ukupnoga broja bodova koje je kandidat

stekao po svim osnovama vrednovanja (zajednički, dodatni i posebni element vrednovanja).

**Na temelju ukupnoga rezultata utvrđuje se ljestvica poretka kandidata za upis i objavljuje na mrežnoj stranici:** [**www.upisi.hr**](http://www.upisi.hr)**.**

**Ljetni upisni rok - Kalendar**

|  |  |
| --- | --- |
| **Opis postupaka** | **Datum** |
| Početak prijava obrazovnih programa | 8. 7. 2020. |
| Rok za dostavu dokumentacije redovitih učenika ( stručno mišljenje HZZ-a i ostali dokumenti kojima se ostvaruju dodatna prava za upis- dostavljaju se osnovnoj školi) | 13.7.2020. |
| Datum održavanja provjere znanja engleskog jezika  (za učenike koji ga nisu učili najmanje 4 godine u OŠ) | 13.7.2020. u 9.00 sati |
| Unos prigovora na osobne podatke, ocjene, natjecanja, rezultate dodatnih provjera i podatke na temelju kojih se ostvaruju dodatna prava za upis | 20. 7. 2020. |
| Brisanje s lista kandidata koji nisu zadovoljili preduvjete | 21.7.2020. |
| Završetak prijava obrazovnih programa. Početak ispisa prijavnica | 22. 7. 2020. |
| Krajnji rok za zaprimanje potpisanih prijavnica (učenici dostavljaju razrednicima, a ostali kandidati šalju prijavnice Središnjem prijavnom uredu)  Brisanje s lista kandidata koji nisu zadovoljili preduvjete ili dostavili prijavnice | 24. 7. 2020. |
| **Objava konačnih ljestvica poretka** | **25. 7. 2020.** |
| Dostava dokumenata koji su uvjet za upis u određeni program obrazovanja srednje škole (dokumenti kojima su ostvarena dodatna prava za upis)  **Dostava potpisanog obrasca o upisu u I. razred srednje škole (upisnice) u srednju školu u koju se učenik upisao** | **27.7.2020.**  **08.00-14.00 sati**  **ili**  **na mail**  **upisi@trema.hr** |

VAŽNO:

Kandidat svoj upis potvrđuje vlastoručnim potpisom i potpisom roditelja/skrbnika

na **upisnici** dostupnoj na mrežnoj stranici NISpuSŠ-a ([www.upisi.hr](http://www.upisi.hr)), **koju je dužan donijeti osobno ili dostaviti elektroničkim putem u srednju školu do datuma navedenoga u Kalendaru.**

**Upisnicu elektroničkim putem može poslati samo roditelj/skrbnik, a u e-poruci dužan je dostaviti i svoj osobni kontakt (broj telefona, broj mobitela) kako bi ga škola mogla kontaktirati.**

Nakon što kandidat potvrdi svoj upis vlastoručnim potpisom i potpisom roditelja/skrbnika na

upisnici i dostavi je srednjoj školi, isti je upisan u 1. razred srednje škole u školskoj godini 2020./2021 .

Učenici koji su ostvarili dodatna prava za upis, ostvaruju pravo upisa u srednju školu u školskoj godini 2020./2021. nakon dostave dokumenata kojim potvrđuju ostvarena prava, u propisanim rokovima. Dokumenti se mogu donijeti osobno ili dostaviti elektroničkim putem.

Učenici koji ne dostave navedenu dokumentaciju u propisanim rokovima gube pravo upisa ostvarenog u ljetnome upisnom roku te se u jesenskom roku mogu kandidirati za upis u preostala slobodna radna mjesta.

**Klasa: 602-03/20-011/25**

**Urbroj:2181-169-20-01-01**